**แผ่นข้อเท็จจริง**

**การจ้างงานผู้ทุพพลภาพ**

มีผลประโยชน์ทางธุรกิจหลายประการเมื่อท่านจ้างผู้ทุพพลภาพ นี่เป็นผลประโยชน์ที่สูงเกินกว่าการรับคนเข้าทำงาน ผลประโยชน์เหล่านี้ได้รับการสนับสนุนจากการศึกษาค้นคว้าของออสเตรเลียและนานา ชาติ ลูกจ้างที่ทุพพลภาพเป็นบุคคลที่:

* เชื่อถือได้ – ลูกจ้างทุพพลภาพลาหยุดไม่กี่วัน ลาป่วยน้อยกว่า และมีอัตราการรักษาการจ้างงานสูงกว่าลูกจ้างอื่นๆ
* ให้ประสิทธิผล – เมื่อได้งานที่เหมาะสมแล้ว ผู้ทุพพลภาพจะปฏิบัติงานได้เท่าเทียมกับลูกจ้างอื่นๆ
* ค่าใช้จ่ายน้อย – ค่าใช้จ่ายในการว่าจ้าง ค่าประกัน และค่าชดเชยต่ำกว่า ผู้ทุพพลภาพมีเหตุการณ์ หรืออุบัติเหตุในที่ทำงานที่ต้องได้รับค่าชดเชยน้อยกว่าเมื่อเทียบกับลูกจ้างอื่นๆ
* ดีต่อธุรกิจ – ผู้ทุพพลภาพสร้างความสัมพันธ์ที่เข้มแข็งกับลูกค้า และเพิ่มขวัญและกำลังใจและความสามิภักด์ของเพื่อนร่วมงาน ด้วยการสร้างแรงงานที่มีความหลากหลาย ประหยัดต้นทุนได้อย่างแท้ จริงเพราะค่าใช้จ่ายอันเกิดจากการลาออก การหาคนงานใหม่ และการฝึกอบรมใหม่ลดลง การจ้างงานผู้ทุพพลภาพช่วยสร้างความหลากหลายในภาพรวมขององค์กร อีกทั้งยังช่วยส่งเสริมภาพลักษณ์ของบริษัทในหมู่พนักงาน ลูกค้า และชุมชน อันเป็นประโยชน์ในทางบวกต่อชื่อยี่ห้อของนายจ้าง นอกจากนั้น การเป็นองค์กรที่เป็นมิตรกับผู้ทุพพลภาพยังเป็นวิธีการที่ดีในการส่งเสริมธุรกิจของท่านเองอีกด้วย

**การจัดการกับการเปิดเผย**

ลูกจ้างของท่านสามารถเลือกได้ว่าเขาต้องการจะแจ้งความทุพพลภาพของเขาให้ท่านทราบหรือไม่ ไม่มีภาระผูกพันทางกฎหมายที่ลูกจ้างจะต้องเปิดเผยความทุพพลภาพ นอกเสียจากว่า ความทุพพลภาพนั้นกระทบกระเทือนความสามารถในการทำงาน

บ่อยครั้งที่ข้อมูลเกี่ยวกับความทุพพลภาพของลูกจ้างมักจะเกี่ยวข้องกับรายละเอียดส่วนตัวที่เป็นเรื่องละเอียดอ่อน ถ้าลูกจ้างแจ้งความทุพพลภาพของเขาให้ท่านทราบ ท่านต้องพิจารณาความเป็นไปได้ในการจัดการฝึกอบรม หรือการปรับเปลี่ยนที่เกี่ยวข้องกับงานอย่างเหมาะสม เพื่อรองรับความจำเป็นที่เกี่ยวข้องกับงานของลูกจ้างรายนั้น

**ความยืดหยุ่นของสถานที่ทำงาน**

การมีความยืดหยุ่นในด้านการจัดการการทำงาน สามารถช่วยองค์กรของท่านในด้านการดึงดูดและเก็บรักษาลูกจ้าง รวมถึงลูกจ้างที่ทุพพลภาพด้วย

ถ้าท่านต้องการให้มีการเปลี่ยนแปลงบางอย่างในสถานที่ทำงาน หรือซื้ออุปกรณ์พิเศษสำหรับลูกจ้างที่ทุพพลภาพ กองทุนช่วยเหลือการจ้างงาน (EAF) อาจสามารถช่วยค่าใช้จ่ายส่วนนี้ได้

ท่านสามารถค้นหาข้อมูลเพิ่มเติมเกี่ยวกับ EAF และการจ้างงานผู้ทุพพลภาพผ่าน JobAccess ได้ที่เว็บไซต์: www.jobaccess.gov.au หรือโทรศัพท์ถึงที่ปรึกษาของ JobAccess ได้ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ